
RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS
SPORTA UN JAUNATNES PĀRVALDE
Krišjāņa Valdemāra iela 5, Rīga, LV - 1010, tālrunis 67012222, e-pasts iksd.sportjaun@riga.lv

NOLIKUMS

Rīgā

	29.09.2026.
	
	Nr. DIKS-26-50-nos




	Rīgas valstspilsētas pašvaldības starpskolu sacensību šahā nolikums 



I. Vispārīgie jautājumi

1. Rīgas starpskolu sacensības šahā (turpmāk – Sacensības) tiek organizētas saskaņā ar Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes 2026. gada 7. jūlija nolikumā Nr. DIKS-26-43-nos “Rīgas valstspilsētas vispārējās izglītības iestāžu spartakiādes nolikums” (turpmāk – Spartakiādes nolikums) noteikto.

2. Sacensības organizē Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas Šaha skolu (turpmāk kopā – Organizators).

II. Sacensību norises vieta, laiks un dalībnieki 

3. Sacensību dalībnieki ir Rīgas valstspilsētas pašvaldības vispārējās izglītības iestāžu (turpmāk – Skolas) izglītojamie (turpmāk – Dalībnieki).

4. Sacensības notiek Rīgas Šaha skolā, Pērnavas ielā 10, Rīgā, laika posmā no 2026. gada no 29. oktobra līdz 2026. gada 12. novembrim:
4.1. 2015. gadā dzimušajiem un jaunākiem Dalībniekiem 2026. gada 29. oktobrī plkst. 13.00;
4.2. 2014. – 2013. gadā dzimušajiem Dalībniekiem 2026. gada 5. novembrī plkst. 13.00;
4.3. 2012. – 2011. gadā dzimušajiem Dalībniekiem 2026. gada 12. novembrī plkst. 13.00.

III. Sacensību nosacījumi

5. Skola katrā vecuma grupā ir tiesīga pieteikt vienu komandu, kuras sastāvā ir divi Dalībnieki (meitenes, zēni vai jaukta komanda).

6. Ja Skolai nav iespējas nodrošināt divu Dalībnieku komandu, Skolu var pārstāvēt viens Dalībnieks katrā vecuma grupā.

7. Sacensības notiek pēc Šveices sistēmas, septiņās kārtās individuāli ar komandu ieskaiti.

8. Vienas komandas Dalībnieki savā starpā nesatiekas.

9. Apdomas laiks 10 minūtes un piecas sekundes par gājienu uz partiju katram Dalībniekam.

10. Uzvarētāju komandu, kā arī individuālos uzvarētājus nosaka pēc iegūto punktu summas.

11. Vienādu punktu skaita gadījumā uzvarētājus nosaka pēc uzlabotā Buholca, Buholca un PPK koeficienta.

12. Piedaloties Sacensībās, iesaistītās personas izsaka savu piekrišanu Organizatoram veikt personu datu apstrādi, vienlaikus ļaujot paust savu vēlmi nepubliskot personas datus. Fotogrāfijas un/vai video attēli var tikt publicēti Departamenta tīmekļvietnē, (tajā skaitā uzglabāti publiskās pieejamības arhīvā), drukātajos izdevumos, TV ierakstos un tiešraidē.

13. Organizatora sacensību zālē (telpa Nr.7) sacensību Dalībnieki un pavadošās personas drīkst ienākt tikai maiņas apavos vai izmantojot personīgās bahilas.

14. Informāciju par Sacensību norisi var saņemt, rakstot Organizatoram uz 
e-pastu sahaskola@riga.lv, kā arī komunicējot ar Sacensību galveno tiesnesi A.Pakulu – apakula2@edu.riga.lv (tālr. 29409165).

IV. Dalībnieku pieteikšana un dalība Sacensībās

15. Skola iepriekšējos pieteikumus, katrai komandai atsevišķi, atbilstoši Spartakiādes nolikuma 2.pielikumam, iesniedz elektroniski sahaskola@riga.lv līdz:
15.1.	2026. gada 27.oktobrim – par 2015. gadā dzimušajiem un jaunākiem Dalībniekiem;
15.2.	2026. gada 3. novembrim – par 2014.-2013. gadā dzimušajiem Dalībniekiem;
15.3.	2026. gada 10. novembrim – par 2012.-2011. gadā dzimušajiem Dalībniekiem.

16.	Skola pieteikumus atbilstoši Spartakiādes Nolikuma 2. pielikumam attiecīgai vecuma grupai iesniedz tiesnesim Sacensību pirmajā dienā.

V. Sacensību uzvarētāju apbalvošana

17.	Sacensību godalgoto vietu ieguvējas komandas katrā vecuma grupā apbalvo ar kausiem un komandu Dalībniekus ar medaļām.

18.	Sacensību Dalībniekus individuāli atsevišķi katrā vecuma grupā apbalvo ar medaļām.

